Wiki

En Wiki (vun hawaiiaansch wiki gau) is ene Software för dat gemeensame Tohoopstellen vun Texten dör ene Grupp vun Lüüd in en Reekner-Nettwark. Bi en Wiki hett nich blots en lütte Grupp Lüüd dat Recht, de Texten to ännern. Bi en Wiki rekruteert sik de Schrievers ut de Lesers, ahn dat twischen Leser un Schriever en groot Hinnernis liggt. Dat Wiki hett dorbi mehrsttiets ene egene Textutteknungssyntax, mit de de Texten formateert warrn köönt.

 Historie 

Al Tim Berners-Lee, de Utfinner vun dat World Wide Web, harr de Idee hatt, all Sieden in dat WWW för jedereen ännerbor to maken. Eerst mit Ward Cunningham keem aver 1994 dat eerste echte Wiki un de Naam Wiki op, dat WikiWikiWeb. Sietdem sünd in’t WWW vele Wikis opkamen, dorto höört ok de Wikipedia.

Kategorie:Software